
Kiemelt jelentőségű gyógynövények, köztük a bugás macskamenta (Nepeta pannonica Linné) kivonatainak vizsgálata borászati alkalmazásokhoz

Jelen dolgozat tárgya többrétű.
― Célunk hét, eltérő alapösszetételű gyógynövényfaj potenciális biológiai hatásainak felmérése, összehasonlító vizsgálata.
― Célunk egyedi, kiemelkedő pozitív élettani hatású gyógynövény-kombináció kialakítása ürmösbor készítéséhez.
― Célunk a kevéssé ismert és feltárt bugás macskamenta (Nepeta pannonica syn. Nepeta nuda Linné) antioxidáns képességének vizsgálata és polifenol-összetételének leírása.
― Célunk a régi egri receptek alapján készülő boralapú ital készítésének optimalizálásával kapcsolatos oldódási, kivonatolási és antioxidánskapacitás- vizsgálatokat elvégezni; annak
― Végül pedig célunk, hogy megalapozott javaslatot tehessünk az ürmös avinálására finomszesz helyett etanolos növényi kivonatokkal. Cél megtalálni azt a kivonatot, amellyel be lehet állítani az alkoholtartalmat a megcélzott 17%-ra; és amely kivonat az ürmös kedvező élettani hatását tovább erősíti elsősorban az antioxidáns hatás növelésével.



